**AGENTIA PENTRU PROTECTIA MEDIULUI CONSTANTA**

 **Decizia initiala de incadrare**

 **Nr. 12 din 02.02.2024**

Ca urmare a notificării adresate de **ALMA GROUP RESEARCH SRL**, înregistrată la APM Constanta cu nr.10413/29.09.2023, cu privire la obtinerea avizului de mediu, în baza H.G. nr.43/2020 privind organizarea şi funcţionarea Ministerului Mediului, Apelor şi Pădurilor si a H.G. nr. 1076/2004 privind stabilirea procedurii de realizare a evaluării de mediu pentru planuri şi programe, ca urmare a consultărilor desfaşurate in cadrul sedinţei Comitetului Special Constituit la nivelul jud. Constanta, din data de 31.01.2024 - etapa de incadrare, APM Constanta decide ca: \* PLANUL DE MANAGEMENT AL SITULUI NATURA 2000 ROSCI0073 Dunele Marine de la Agigea și al ariei naturale protejate de interes național Dunele Marine de la Agigea – cod 2.366 , jud.Constanta, nu necesita evaluare de mediu si nu necesita parcurgerea celorlalte etape din procedura de evauare adecvara, urmand sa fie supus procedurii de *adoptare fara aviz de mediu*.

**Planul notificat prezintă următoarele caracteristici**

Aria naturală protejată ROSAC0073 Dunele Marine de la Agigea se află pe teritoriul comunei Agigea, județul Constanța, Regiunea de Dezvoltare Sud-Est, având o suprafață de 11,814 ha, incluzând și rezervația naturală de interes național cu același nume, ce are o suprafață de 11,916 ha - Tabel 1.1, Anexa 3.2 -. Cele două arii naturale protejate (situl ROSAC0073 și aria de importanță națională 2.366) ce poartă numele de Dunele Marine de la Agigea cuprind, împreună, o suprafață de 12.63 ha.

Obiectivele principale pentru implementarea proiectului și implicit elaborarea planului de management revizuit sunt:

1. Îmbunătățirea stării de conservare pentru habitatul prioritar 2130\* Dune fixate cu vegetație herbacee perenă (dune gri) în vederea dobândirii stării favorabile de conservare, prin limitarea dezvoltării speciilor stepice și ruderale, reducerea înțelenirii și a gradului de humificare a solurilor, eliminarea speciilor invazive și limitarea dezvoltării tufișurilor.

2. Studierea microclimatului în vederea amplificării procesului de saltație (mișcarea nisipului) pentru conservarea pe termen lung a habitatelor de dune și implicit a vegetației arenicole.

3. Îmbunătățirea stării de conservare pentru *Testudo graeca* prin identificarea și delimitarea hibernaculelor, locurilor de depunere a pontei și a locurilor de hrănire în vederea limitării deranjului și a protejării acestora de prădători.

4. Continuarea și diversificarea studiilor pentru conservarea biodiversității în sit prin clarificarea relațiilor dintre clasele de organisme din ecosistemele de dune.

5. Campanii de observații microclimatice și pedologice pentru evaluarea condițiilor actuale privind aceste două componente în cadrul rezervației

6. Optimizarea participării active în conservarea biodiversității ca rezultat al creșterii gradului de informare și conștientizare al publicului prin acțiuni directe de educare și informare

7. Optimizarea resurselor umane și instituționale în vederea realizării scopului general al planului de management precum și în vederea creșterii gradului de pregătire a personalului ce activează în domeniul Ariilor Naturale Protejate.

Activitatea de teren a fost, la rândul ei, împărțită pe 5 direcții care converg către realizarea obiectivelor propuse:

1. Implementarea măsurilor de conservare conform planului de management existent;

2. Monitorizarea habitatelor și speciilor, pentru care a fost desemnată această arie naturală protejată;

3. Derularea procedurilor necesare asigurării continuității procesului de conservare a ariei naturale protejate;

4. Conștientizarea și educarea publicului larg pentru conservarea ariilor naturale protejate pe termen lung;

5. Întărirea capacității administrative a ANANP pentru asigurarea unui management adecvat al ariei naturale protejate.

Motivele care au stat la baza luării acestei decizii au fost urmatoarele:

* Zona studiată în cadrul planului menţionat intră sub incidenţa art. 28 din O.U.G. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;
* Actiunile care sunt propuse pentru atingerea obiectivelor planului urmaresc imbunatatirea starii de conservare a speciilor si habitatelor de interes comunitar;
* În conformitate cu H.G. nr. 1076/2004, art. 11 și luând în considerare criteriile pentru determinarea efectelor semnificative potenţiale asupra mediului prevăzute în Anexa 1, planul nu ridica probleme din punct de vedere al protecţiei mediului şi nu prezintă efecte probabile asupra zonei din vecinătatea amplasamentului studiat.

Titularul are obligația de a solicita **avizul A.N.A.N.P** și de a transmite acest aviz la APM Constanța

Pană la luarea prezentei decizii, publicul nu a depus comentarii.

Informarea şi participarea publicului in procedura s-a realizat astfel:

* Anunţurile privind depunerea solicitării de obţinere a avizului de mediu şi de declanşare a etapei de încadrare a planului conform H.G. nr. 1076/2004 au apărut in datele de 13.11.2023 si 16.11.2023 in ziarul Cuget Liber.

În conformitate cu art. 12 din H.G. nr. 1076/2004, în calitate de titular al planului, aveţi obligaţia să publicaţi în mass-media, conform modelului prezentat în această comunicare, decizia initiala de încadrare şi de a transmite anunţul ( în original ) la A.P.M. Constanţa, până la data de **02.03.2024.**

 Anunţ public:

„ **ALMA GROUP RESEARCH SRL**, titular pentru : \* PLANUL DE MANAGEMENT AL SITULUI NATURA 2000 ROSCI0073 Dunele Marine de la Agigea și al ariei naturale protejate de interes național Dunele Marine de la Agigea – cod 2.366, jud.Constanta, anunta publicul interesat ca, in urma parcurgerii etapei de incadrare din sedinta CSC din data de 31.01.2024, s-a luat decizia supunerii procedurii de adoptare fara aviz de mediu .

Publicul poate formula comentarii privind decizia etapei de incadrare pe care le transmite in scris Agentiei pentru Protectia Mediului Constanta, str. Unirii nr. 23, tel/fax 0241/546696, in termen de 10 zile calendaristice de la publicarea anuntului.”

Prezenta decizie poate fi contestata in conformitate cu prevederile Legii Contenciosului Administrativ nr. 554/2004, cu modificarile ulterioare.

**Director Executiv**

**CELZIN LATIF**

|  |  |  |  |
| --- | --- | --- | --- |
| **Nume și Prenume** | **Funcția** | **Data** | **Semnătura** |
| Avizat: Lavinia Monica ZECA | Șef Serviciu A.A.A. | 02.02.2024 |  |
| Avizat : Simona CONSTANTIN | ŞEF SERVICIU C.F.M | 02.02.2024 |  |
| Întocmit: Madalina MOGA | Consilier superior | 02.02.2024 |  |
| Întocmit: Oana STANCOVICI BIANU | Consilier superior | 02.02.2024 |  |